आबूरोड रेल खंड में 93 ट्रैकमैन के पद रिक्त , कार्य में हो रही परेशानी
उत्तरपश्चिम रेलवे अजमेर मंडल का आबूरोड रेल खंड ट्रैकमैन अभाव झेल रहा है। हालांकि स्थानीय प्रशासन की ओर से भेजी जाने वाली मासिक रिपोर्ट में हर बार उच्च प्रशासन का इस ओर ध्यान भी आकर्षित किया जाता है, लेकिन इन पदों पर नई नियुक्तियां नहीं होने से काम में भी परेशानी होती है। ज्ञात रहे कि आबूरोड खंड में केशवगंज से करजोड़ा, गुजरात स्टेशन तक का क्षेत्र सम्मिलित है। अस्सी किलोमीटर लंबे रेलवे ट्रैक की व्यवस्था के रखरखाव के लिए ट्रैकमैन के 411 पद स्वीकृत है इनमें से 93 पद लंबे समय से रिक्त पड़े है। वर्तमान में यहां 318 ट्रैकमैन कार्यरत है। इनमें से भी रोजाना औसतन पांच प्रतिशत ट्रैकमैन किसी किसी कारण से अवकाश पर रहते हैं। ऐसे में सारी व्यवस्थाओं का जिम्मा ड्यूटी पर कार्यरत रहने वाले ट्रैकमैन पर जाता है। रात्रि में जंगली जानवरों वाले क्षेत्रों में तो दो-दो ट्रैकमैन को लगाना पड़ता है। ऐसे में ट्रैकों की रखरखाव व्यवस्था को सुचारु बनाए रखना मुश्किल हो रहा है। ट्रैकमैन की माने तो रेलवे उच्च प्रशासन उनकी मांगों एवं समस्याओं की अनदेखी कर रहा है। रात्रि में लाइट के लिए मिल रही बैटरी की रोशनी अपर्याप्त होती है। ऐसे में ट्रैकों की बारीकी से जांच करने में खासी परेशानियों का सामना करना पड़ रहा है।
व्यवस्था बनाए रखना प्राथमिकता
^रिक्तपदों पर नियुक्ति नहीं होने तक व्यवस्था को बनाए रखना हमारी प्राथमिकता है। उदयपुर डूंगरपुर रेलवे मार्गों पर चल रहे कार्य से वहां काम नहीं रहे 33 ट्रैकमैन को यहां बुलवाया गया है वे खंड में कार्यरत स्टॉफ का आवश्यकतानुसार सहयोग कर रहे हैं। इसके साथ ही ट्रैकों की पैकिंग लूप लाइनों में रेलिंग बदलाव का कार्य अनुबंध पर करवाया जा रहा है। -रामविलास मीणा, इंजीनियर सहायक मंडल आबूरोड रेल खंड
{ ट्रेनों के संचालन में ट्रैकमैन की अहम भूमिका होती है। दिन हो या रात, सर्दी हो या गर्मी जंगल या फिर शहरी क्षेत्र बिना थके अपने काम को करते हुए आगे बढ़ते रहते है।
{ ट्रैकमैन ट्रेनों की आवाजाही के दौरान ट्रैकों पर आने वाले गिट्टियों को हटाने के साथ ही ज्वाइंट पर लगे स्क्रू को देखते है।
{ किसी प्रकार की खामी आने पर इन्हे दुरुस्त करते हुए आगे बढ़ते रहते है।
{ ट्रैक के नीचे स्लीपर बिछे होते है, कई बार वे भी क्षतिग्रस्त हो जाते है। ट्रैकमैन को इन्हे भी देखना होता है।
{ कुछ भी गड़बड़ी मिलने की स्थिति होने पर उन्हें अपने उच्चाधिकारियों को इसकी जानकारी देनी होती है।
आबूरोड. रेलवे लाइनों की जांच करते ट्रैकमैन।
परेशानी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva